Sutarties Specialiųjų sąlygų

Priedas Nr. 1

**G/B TILTO VILNIUS - KLAIPĖDA 174+337 KM KEITIMO Į GOFRUOTĄ PRALAIDĄ RANGOS DARBŲ TECHNINĖ SPECIFIKACIJA**

1. **PIRKIMO OBJEKTAS**

Vilnius – Klaipėda 174+337 km g/b tilto keitimas į gofruotą pralaidą.

BVPŽ kodas – 45221112-0 (geležinkelio tiltų statybos darbai).

**2. PIRKIMO OBJEKTO PRITAIKYMO SRITIS**

Geležinkelio statinio techninės būklės užtikrinimas, saugaus traukinių eismo užtikrinimas, nustatytų traukinių važiavimo greičių užtikrinimas.

**3. REIKALAVIMAI, KURIUOS TURI ATITIKTI PERKAMI DARBAI**

3.1. Darbai turi būti atlikti vadovaujantis:

3.1.1. Techniniu projektu „*Vilnius – Klaipėda 174+337 km tilto rekonstravimo projektas“ Nr. SP-616.2018-2-TP* (toliau – **Techninis projektas**)*;*

3.1.2. Pridedamu darbų kiekių žiniaraščiu (1 priedas);

3.1.3. Lietuvos Respublikos statybos įstatymu;

3.1.4. STR 1.06.01:2016 „Statybos darbai. Statinio statybos priežiūra“;

3.1.5. STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas pagal neteisėtai išduotą statybą leidžiantį dokumentą padarinių šalinimas“;

3.1.6. STR 2.01.01 (1-6) „Esminiai statinio reikalavimai“;

3.1.7. Geležinkelio kelio priežiūros taisyklėmis K/111;

3.1.8. Statinių artumo gabaritų taikymo instrukcija 163/K;

3.1.9. Geležinkelių žemės sankasų projektavimo nurodymais (SN449-72);

3.1.10. Geležinkelio eismo taisyklėmis ADV/003;

3.1.11. Geležinkelių transporto eismo signalizacijos taisyklėmis ADV/002;

3.1.12. Techninio geležinkelių naudojimo nuostatais ADV/001;

3.1.13. Kelio statinių priežiūros instrukcija 147/K;

3.1.14. Geležinkelio sankasos priežiūros instrukcija 192/K;

3.1.15. Signalizacijos įrenginių kabelių tiesimo taisyklėmis 245/AA;

3.1.16. Geležinkelio kelio remonto darbų priėmimo taisyklėmis K/138;

3.1.17. Saugaus traukinių eismo užtikrinimo instrukcija remontuojant kelią K/078;

3.1.18. Besandūrio kelio tiesimo ir priežiūros instrukcija 145/K;

3.1.19. Elektros įrenginių įrengimo bendrosiomis taisyklėmis;

3.1.20. Kitais pirkimo objektui taikytinais ES ir Lietuvos Respublikoje galiojančių teisės aktų bei normatyvinių dokumentų reikalavimais.

3.2. Reikalavimai darbams ir medžiagoms:

3.2.1 Rangovas turi parengti Darbo projektą. Darbo projektas gali būti rengiamas dalimis, pagal atliekamų darbų etapus. Darbo projektas turi būti parengtas vadovaujantis:

3.2.1.1. Lietuvos Respublikos statybos įstatymu;

3.2.1.2. STR 1.04.04:2017 Statinio projektavimas, projekto ekspertizė;

3.2.1.3. TR 2.01:2019 Automobilių kelių ir geležinkelio tiltų ir tunelių projektavimas;

3.2.1.4. STR 1.04.02:2011 Inžineriniai geologiniai ir geotechniniai tyrimai;

3.2.1.5. STR 2.05.04:2003 Poveikiai ir apkrovos;

3.2.1.6. Techniniu projektu;

3.2.1.7. Kitais pirkimo objektui taikytinais teisės aktais.

3.2.2. Visos Rangovo įsigyjamos medžiagos, reikalingos projekto įgyvendinimui turi būti naujos, nenaudotos, nesenesnės nei 2018 m. ir turi atitikti techninio ir darbo projekto specifikacijoms. Visais atvejais, siūlant kitų techninių parametrų medžiagas, jų technines sąlygas, standartus ir brėžinius būtina suderinti su statybos darbų technine priežiūra ir Užsakovu.

3.2.3. Eismo pertraukos suteikiamos, vadovaujantis 2018 m. gegužės 11 d. AB „Lietuvos geležinkeliai“ generalinio direktoriaus pavaduotojo – geležinkelių infrastruktūros direkcijos direktoriaus įsakymu Nr. ĮS(DI)-71 patvirtintu *Geležinkelių transporto eismo pertraukų suteikimo tvarkos aprašu*.

3.2.4. Rangovas pats pasirenka statybos darbų vykdymo ir medžiagų atsivežimo būdą – darbus vykdyti ir medžiagas atsivežti geležinkeliu arba įrengiant privažiuojamąjį kelią. Techniniame projekte numatyto privažiuojamojo kelio įrengimas nėra privalomas.

3.2.5. Geodezinio ženklo (reperio) perkėlimas turi būti atliktas vadovaujantis *Lietuvos Respublikos geodezijos ir kartografijos įstatymu* ir *GKTR 2.11.03:2014 Topografinių erdvinių objektų rinkinys ir topografinių erdvinių objektų sutartiniai ženklai*, pateikiant detalų geodezinio ženklo (reperio) perkėlimo aprašymą Darbo projekto apimtyje.

3.2.6. Be atskiro įgaliojimo Rangovas įgaliojamas savo lėšomis gauti reikalingas sąlygas, suderinimus, statybos darbus leidžiančius dokumentus, pranešti suinteresuotoms įstaigoms apie statybos darbų pradžią vadovaujantis Lietuvos Respublikos statybos įstatymu.

3.2.7. Esant reikalui Rangovas savo lėšomis turi inicijuoti papildomus, techniniame projekte ir sąlygose nenumatytus tyrimus, matavimus, reikalingus sėkmingam projekto įgyvendinimui.

3.2.8. Rangovui pavedama organizuoti statybos darbų užbaigimo procedūrą.

3.2.9. Esant poreikiui, Rangovas turi pateikti visą privalomą dokumentaciją į Lietuvos Respublikos statybos leidimų ir statybų valstybinės priežiūros informacinę sistemą „Infostatyba“.

**4. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI**

4.1. Dokumentai, kuriuos reikia pateikti iki rangos darbų (atitinkamo etapo) vykdymo pradžios:

4.1.1. Darbo projektas (projekto dalis atsižvelgiant į etapą): 3 popieriniai egzemplioriai ir 1 duomenų laikmenoje (visas pdf formate ir papildomai brėžiniai dwg formate);

4.1.2. Statybos darbų technologijos projektas, parengtas pagal STR 1.06.01:2016 :Statybos darbai. Statinio statybos priežiūra 3 priedą;

4.1.3. Darbų išplėstinė sąmata, sudaryta pagal Užsakovo pateiktą darbų kiekių žiniaraštį (1 priedas);

4.1.4. Medžiagų ir gaminių kokybę patvirtinantys dokumentai, kaip taikytina pagal 3.1 punkte nurodytų teisės aktų reikalavimus.

4.2. Dokumentai, kuriuos reikia pateikti perduodant atliktus darbus:

4.2.1. Atliktų darbų aktai (F-2 forma) ir suvestinė pažyma apie atliktų darbų ir išlaidų vertes (F3 forma) po 3 egz.;

4.2.2. Medžiagų ir gaminių kokybę patvirtinantys dokumentai, kaip taikytina pagal 3.1 punkte nurodytų teisės aktų reikalavimus;

4.2.3. Dokumentai, kurie turi būti pateikti užbaigus darbus pagal Lietuvos Respublikos statybos įstatymo, kitų teisės aktų ir K/138 instrukcijos reikalavimus, patvirtinti, jei taikytina, techninės priežiūros vadovo;

4.2.4. Signalizacijos įrenginių techniniai dokumentai, kurie turi būti pateikti pagal Geležinkelių signalizacijos įrenginių priėmimo naudoti taisykles 165/AA reikalavimus;

4.2.5. Pažyma apie statybinių atliekų perdavimą jas tvarkančiai įmonei arba jų sutvarkymą kitu teisės aktais nustatytu būdu;

4.2.6. Kontrolinė geodezinė nuotrauka naujai pastatytų statinių pagal galiojantį *GKTR 2.11.03:2014 Topografinių erdvinių objektų rinkinys ir topografinių erdvinių objektų sutartiniai ženklai*, atnaujinta žemės sklypo ir inžinerinio statinio kadastro duomenų byla su VĮ Registrų centro patikra;

4.2.7. Statybos užbaigimą patvirtinantis dokumentas, kaip reglamentuoja Lietuvos Respublikos statybos įstatymas ir STR 1.05.01:2017;

4.2.8. Naujai įrengtos pralaidos kortelė pagal 147/K instrukcijos nurodymus.